เหมราชติดใจจ่อขายหุ้นกู้อีก 2,300 ล้านบาท
เหมราชเตรียมขายหุ้นกู้เพิ่มอีก 2,300ล้านบาทให้นักลงทุนสถาบัน-รายใหญ่วันที่ 19-21ก.ค.นี้
19 ก.ค. 2553

เหมราชเตรียมขายหุ้นกู้เพิ่มอีก 2,300ล้านบาทให้นักลงทุนสถาบัน-รายใหญ่วันที่ 19-21ก.ค.นี้
รายงานข่าวจากบริษัทเหมราชพันาที่ดินเปิดเผยว่า บริษัทได้ยื่นแบบแสดงรายการข้อมูล(ไฟลิง)เพื่อเสนอขายหุ้นกู้ไม่ด้อยสิทธิและไมมีหลักประกันของบริษัท อายุ 7 ปี วงเงิน 2,300 ล้านบาท ซึ่งจะเสนอขายให้กับนักลงทุนสถาบันและนักลงทุนรายใหญ่ระหว่างวันที่ 19-21 ก.ค.นี้
ทั้งนี้หุ้นกู้ชุดนี้จะจ่ายดอกเบี้ยดังนี้คือปีที่   1-3 ปี จ่ายดอกเบี้ย 4.90%   ปีที่  4 -6  จ่ายดอกเบี้ย 6%ปีที่ 7 จ่ายดอกเบี้ย 6.50 %
สำหรับวัตถุประสงค์ในการออกหุ้นกู้ครั้งนี้เพื่อนำเงินไปใช้ในการลงทุนโครงการต่างๆของบริษัทรวมถึงใช้เป็นเงินทุนหมุนเวียนด้วย
อย่างไรก็ตามนับตั้งแต่ต้นปีถึงปัจจุบันเหมราชได้ออกหุ้นกู้รวมแล้วทั้งสิ้น 4,950 ล้านบาท โดยครั้งแรกเสนอขายเมื่อวันที่ 7 เม.ย.2553 วงเงิน  1,000 ล้านบาท แบ่งเป็นหุ้นกู้อายุ 3ปี วงเงิน 600 ล้านบาท จ่ายดอกเบี้ย 4.50% และอายุ 4ปี วงเงิน 400 ล้านบาทจ่ายดอกเบี้ย 4.90% และครั้งที่ 2 ขายหุ้นกู้เมื่อวันที่ 27 พ.ค. 2553 วงเงินรวม  1,650  ล้านบาทแบ่งเป็นอายุ 3ปี วงเงิน 150 ล้านบาทจ่ายดอกเบี้ย  4.50% ส่วนหุ้นกู้อายุ 5 ปีวงเงิน 1,500 ล้านบาท โดยจ่ายดอกเบี้ย ปีที่  1-3ปีจ่าย อัตรา 4.90% ปีที่ 4 จ่ายดอกเบี้ย  5.80% และปีที่ 5 จ่าย 6.50 %